CELEX: 32015D1068
Language: hu
Date: 2015-07-01 00:00:00
Title: A Bizottság (EU) 2015/1068 végrehajtási határozata (2015. július 1.) a Kínából behozott állati eredetű termékekkel kapcsolatos egyes védintézkedésekről szóló 2002/994/EK határozat módosításáról (az értesítés a C(2015) 4437. számú dokumentummal történt) (EGT-vonatkozású szöveg)

3.7.2015   
            
            
               HU
            
            
               Az Európai Unió Hivatalos Lapja
            
            
               L 174/30
            
         A BIZOTTSÁG (EU) 2015/1068 VÉGREHAJTÁSI HATÁROZATA
   (2015. július 1.)
   a Kínából behozott állati eredetű termékekkel kapcsolatos egyes védintézkedésekről szóló 2002/994/EK határozat módosításáról
   
      
         (az értesítés a C(2015) 4437. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1), és különösen annak 22. cikke (6) bekezdésére,
   mivel:
   
               (1)
            
            
               A 2002/994/EK bizottsági határozat (2) alkalmazandó minden olyan, Kínából behozott állati eredetű termékre, amelyet emberi fogyasztásra vagy állati takarmányozásra szánnak.
            
         
               (2)
            
            
               Az említett határozat 2. cikkének (1) bekezdése előírja a tagállamok számára, hogy megtiltsák a szóban forgó termékek behozatalát. A 2. cikk (2) bekezdése azonban két eltérést tesz lehetővé a tilalomtól.
            
         
               (3)
            
            
               A 2002/994/EK határozat 2. cikkének (2) bekezdésében biztosított első eltérés értelmében a tagállamok engedélyezik a határozat mellékletének I. részében felsorolt termékek behozatalát az érintett termékekre vonatkozó különleges állat-egészségügyi és közegészségügyi feltételek betartása mellett.
            
         
               (4)
            
            
               A 2. cikk (2) bekezdésében biztosított második eltérés értelmében a tagállamok engedélyezik a határozat mellékletének II. részében felsorolt termékek behozatalát, amennyiben azokat az illetékes kínai hatóság olyan értelmű nyilatkozata kíséri, hogy e termékek nem jelentenek veszélyt sem az emberi, sem az állati egészségre nézve.
            
         
               (5)
            
            
               A termékek e kettős felsorolásának alkalmazása azonban bizonytalanságot teremtett a 2002/994/EK határozat végrehajtásában, mivel egyes termékek, például az élelmiszer- és takarmány-adalékanyagok, az étrend-kiegészítők és egyes takarmány-alapanyagok egyik listán sem szerepelnek. A kínai hatóságok kérelmezték további anyagok felvételét a melléklet I. részébe, a Bizottság pedig úgy véli, hogy a 2002/994/EK határozat elfogadásához vezető indokok nem érvényesek az élelmiszer- és takarmány-adalékanyagok, az étrend-kiegészítők és a takarmány-alapanyagok esetében, mert ezek bonyolult feldolgozáson esnek át.
            
         
               (6)
            
            
               A 2002/994/EK határozatot ezért ennek megfelelően módosítani szükséges.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2002/994/EK határozat mellékletének I. része helyébe a következő szöveg lép:
   
      
         „I. RÉSZ
      
      
         Az Unióba a 3. cikkben előírt nyilatkozat nélkül behozható, emberi fogyasztásra vagy állati takarmányozásra szánt állati eredetű termékek a következők:
      
      
                  —
               
               
                  halászati termékek, kivéve:
                  
                              —
                           
                           
                              az akvakultúrából nyert termékek,
                           
                        
                              —
                           
                           
                              a tisztított és/vagy feldolgozott garnélarák,
                           
                        
                              —
                           
                           
                              a természetes édesvízből kihalászott, a Procambrus clarkii fajhoz tartozó rák,
                           
                        
            
                  —
               
               
                  zselatin;
               
            
                  —
               
               
                  az 1069/2009/EK európai parlamenti és tanácsi rendelet szerinti állateledel (3);
               
            
                  —
               
               
                  az 1333/2008/EK európai parlamenti és tanácsi rendelet szerinti élelmiszer-adalékanyagnak szánt anyagok (4);
               
            
                  —
               
               
                  a 2002/46/EK európai parlamenti és tanácsi rendelet szerinti étrend-kiegészítőnek vagy annak összetevőjének szánt anyagok (5);
               
            
                  —
               
               
                  a 68/2013/EU bizottsági rendelet szerinti takarmány-alapanyagnak tekintett kondroitin-szulfát és glükózamin (6);
               
            
                  —
               
               
                  az 1831/2003/EK európai parlamenti és tanácsi rendelet szerinti takarmány-adalékanyagnak szánt L-cisztein és L-cisztin. (7)
                  
               
            
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. július 1-jén.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 24., 1998.1.30., 9. o.
   
   
      (2)  A Bizottság 2002. december 20-i 2002/994/EK határozata a Kínából behozott állati eredetű termékekkel kapcsolatos egyes védintézkedésekről (HL L 348., 2002.12.21., 154. o.).